Gare de Lyon

Gare de Lyon [ɡaʁ də ljɔ̃], oficiale Paris-Gare de Lyon (france Paris-Gare-de-Lyon) estas unu el la sep grandaj stacidomoj de SNCF en Parizo. Ĝi ankaŭ estas stacidomo de RER de Francilio. Ofte simple nomata france Gare de Lyon, ĝi situas en la 12-a arondismento. Ĝi estas la tria stacidomo de Parizo koncerne ties trafikon (ĉirkaŭ 83 milionoj da vojaĝantoj en 2002), kaj la dua koncerne trajnojn de ĉefaj linioj (31,8 milionoj, inkluzive de TGV, post Gare du Nord). Ĝi estas stacidomo de ĉefaj linioj priservanta grandan Sud-Orientan kvaronon de Francio kaj interajn regionojn, interalie urbojn Belfort kaj Montbéliard (pere de stacidomo de Belfort - Montbéliard TGV), Besançon, Dijon, Liono, Grenoble, Valence, Annecy, Chambéry, Modane, Bourg-Saint-Maurice, Saint-Gervais-les-Bains, Évian-les-Bains, Avignon, Saint-Étienne, Marsejlo, Toulon, Nico, Montpellier kaj Mulhouse, kaj internacia stacidomo priservanta konektojn kun Ĝenevo, Laŭzano, Neŭŝatelo, Berno, Bazelo kaj Zuriko en Svislando, kun Torino, Milano, Venecio en Italio, kun Freiburg im Breisgau en Germanio, kaj depost la 15-a de decembro 2013, kun Barcelono en Hispanio. Gare de Lyon estas kapostacio de TGV en direkto al Sud-Orienta Francio, interalie al Rodano-Alpoj kaj Mediteranea regiono, kaj al interaj kaj najbaraj regionoj. Ĝi ankaŭ estas stacidomo de Transilien priservanta la Sud-Orientan parton de la Pariza regiono per linio R de Transilien (linioj Parizo-Montereau tra Héricy, Parizo-Montereau tra Fontainebleau kaj Moret kaj fine Parizo-Montargis). Gare de Lyon formas parton de Linio A kaj Linio D de RER kaj provizas interkonekton kun linioj 1 kaj 14 de la Metroo de Parizo. Ĝi situas ĉe kilometra punkto (PK) 000,000 de la linio Paris-Lyon - Marseille-St-Charles (830000). Ĝi situas ĉe kilometra punkto (PK) 005,236 / 005,266 de la linio Paris-Nord - Paris-Gare-de-Lyon (981000). Interkonektoj Gare de Lyon M01 M14 RATP 20 24 29 57 61 63 65 87 91 OpenTour N01 N02 N11 N16 N31 N32 N33 N34 N35 N130 N131 N132 N134 Aŭtoĉaroj Air France 4 Vidu ankaŭ Gare de Paris Bercy Bourgogne - Pays d'Auvergne RER de Francilio RER de Francilio A RER de Francilio D Stacidomoj de RER de Francilio Transilien Transilien R Stacidomoj de Transilien Trenitalia France Renfe-SNCF en Cooperación Eksteraj ligiloj Gare de Lyon ĉe "SNCF" Gare de Lyon en la oficiala retejo Transilien de SNCF (france) Gare de Lyon en la oficiala retejo TER de SNCF (france) Oficiala retejo (RATP) Gare de Lyon Paris | Igares.com Video: PARIS-GARE DE LYON